**OBRAZLOŽENJE UZ GODIŠNJI IZVJEŠTAJ O IZVRŠENJU**

**FINANCIJSKOG PLANA OSNOVNE GLAZBENE ŠKOLE „KRSTO ODAK“ DRNIŠ ZA 2024. GODINU**

1. **UVOD**

Zakonom o proračunu (NN broj 144/21) čl. 86 stavkom 1. propisana je obveza sastavljanja i podnošenja godišnjeg izvještaja o izvršenju financijskog plana za tekuću proračunsku godinu na usvajanje Školskom odboru Škole.

Na sadržaj godišnjeg izvještaja o izvršenju financijskog plana primjenjuje se odredba članka 4. Pravilnika o polugodišnjem i godišnjem izvještaju o izvršenju proračuna i financijskog plana ( NN br. 85/2023).

**Godišnji izvještaj o izvršenju financijskog plana sadrži:**

 • ***opći dio*** – sadrži sažetak Računa prihoda i rashoda i Računa financiranja

* Račun prihoda i rashoda
* Račun financiranja

• ***posebni dio***  – izvršenje prihoda i rashoda iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata, na razini skupine i odjeljka ekonomske klasifikacije,

 • ***posebne izvještaje*** :

-izvještaj o korištenju sredstava fondova Europske unije

-izvještaj o zaduživanju na domaćem i stranom tržištu novca i kapitala

- izvještaj o danim zajmovima i potraživanjima po danim zaj­movima

- izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

-izvještaj o danim jamstvima i plaćanjima po protestiranim jamstvima

• ***obrazloženje*** - sastoji se od obrazloženja općeg i posebnog dijela izvještaja o izvršenju financijskog plana.

1. *Obrazloženje općeg dijela izvještaja o izvršenju financijskog plana u kojem se navodi:*
* Obrazloženje ostvarenja prihoda i rashoda u izvještajnom razdoblju
* Obrazloženje prenesenog viška odnosno manjka iz prethodne godine i viška odnosno manjka za prijenos sredstava u sljedeću godinu
1. *Obrazloženje posebnog dijela izvještaja o izvršenju financijskog plana*

U skladu sa zakonskom obvezom, sastavljen je godišnji izvještaj o izvršenju Financijskog plana Osnovne glazbene škole „Krsto Odak“ Drniš za 2024. godinu. Prema odredbama Zakona o proračunu podaci o izvršenju prihoda i primitaka te rashoda i izdataka, iskazani su na razini odjeljka ekonomske klasifikacije (četvrta razina računskog plana).

Financiranje rashoda Osnovne glazbene škole „Krsto Odak“ Drniš tijekom 2024. godine izvršeno je temeljem Financijskog plana za 2024. godinu, usvojenog na sjednici Školskog odbora održanoj 22.12.2023. godine., te temeljem pet ( V. ) izmjena /rebalansa Financijskih planova.

1. **IZVRŠENJE PRORAČUNA – OPĆI DIO**

Financijski plan Osnovne glazbene škole „Krsto Odak“ Drniš za razdoblje od 01. siječnja do 31. prosinca 2024. godine ostvaren je kako slijedi:

|  |  |  |  |  |  |
| --- | --- | --- | --- | --- | --- |
| **Brojčana oznaka i naziv računa** | **OSTVARENO I-XII 2023** | **REBALANS****2024** | **OSTVARENO I – XII 2024** | **INDEKS** **5=4/2\*100** | **INDEKS****6=4/3\*100** |
| 1 | 2 | 3 | 4 | 5 | 6 |
| **A. RAČUN PRIHODA I RASHODA** |  |  |  |  |  |
| 6 PRIHODI POSLOVANJA | 456.778,03 | 539.237,00 | 538.905,29 |  117,98 | 99,94 |
| 7 PRIHODI OD PRODAJE NEFINANCIJSKE IMOVINE | 0,00 | 0,00 | 0,00 | 0,00 | **0,00** |
| **UKUPNI PRIHODI** | **456.778,03** | **539.273,00** | **538.905,29** | **117,98** | **99,58** |
| 3 RASHODI POSLOVANJA | 469.021,90 | 544.737,00 | 542.450,35 | 115,66 | 99,58 |
| 4 RASHODI ZA NABAVU NEFINANCIJSKE IMOVINE | 1.042,50 | 0,00 | 0,00 | 0,00 | 0,00 |
| **UKUPNI RASHODI** | **470.064,40** | **544.737,00** | **542.450,35** | **115,40** | **99,58** |
| RAZLIKA – višak/manjak | **-13.286,37** | **-5.500,00** | **-3.545,06** | **26,68** | **64,46** |
| **B. RAČUN ZADUŽENJA/FINANCIRANJA** |  |  |  |  |  |
| 8 PRIMICI OD FINANCIJSKE IMOVINE I ZADUŽIVANJA | 0,00 | 0,00 | 0,00 | 0,00 | 0,00 |
| 5 IZDACI ZA FINANCIJSKU IMOVINU I OTPLATE ZAJMOVA | 0,00 | 0,00 | 0,00 | 0,00 | 0,00 |
| **NETO ZADUŽIVANJE/FINANCIRANJE** | **0,00** | **0,00** | **0,00** | **0,00** | **0,00** |
| **VIŠAK/MANJAK - REZULTAT** | **0,00** | **0,00** | **0,00** | **0,00** | **0,00** |
| **C. RASPOLOŽIVA SREDSTVA IZ PRETHODNIH GODINA** |  |  |  |  |  |
| UKUPNI DONOS VIŠKA/MANJKA PRETHODNE(IH) GODINA | **31.275,00** | **17.988,63** | **17.988,63** | **57,52** | **100,00** |
| **PRIJENOS VIŠKA ZA SLJEDEĆE RAZDOBLJE** | **17.988,63** | **12.488,63** | **14.443,57** | **80,29** | **115,65** |

 **SAŽETAK RAČUNA PRIHODA I RASHODA I RAČUNA FINANCIRANJA**

Utvrđuje se da je u razdoblju od 01. siječnja do 31. prosinca 2024. godine ostvaren tekući manjak prihoda i primitaka u iznosu od 3.545,06 eura. Preneseni višak iz prethodnih godina iznosi 17.988,63 eura . Višak prihoda i primitaka koji je raspoloživ za sljedeće razdoblje iznosi 14.443,57 eura.

***Obrazloženje tekućeg manjka*** :

Ostvaren je tekući manjak :

* Iz izvora 1.2 sredstva za DEC funkcije u iznosu od 7,79 eura ( metodološki manjak)
* iz izvora 4.3 posebne namjene u iznosu od 5.277,19 eura,
* iz izvora 5.2. pomoći u iznosu od 0,08 eura.

Ostvaren je tekući višak prihoda iz izvora 6.1. donacije u iznosu od 1.740,00 eura.

***Obrazloženje prenesenog viška iz prethodne godine :***

Ukupno preneseni višak prihoda na kraju 2023.g. iznosio je 17.988,63 eura.

* Iz izvora 5.2. –ostale pomoći iznos od 1,11 euro
* Iz izvora 4.3. – posebne namjene iznos od 17.987,52 eura.

 Od ukupno prenesenog viška u 2024.g. utrošeno je 5.277,27 eura za pokriće tekućih rashoda te za pokriće metodološkog manjka osigurano je 7,79 eura tekućeg prihoda.

***Obrazloženje viška za prijenos u sljedeće razdoblje*** :

Ukupan višak za prijenos iznosi 14.443,57 eura.

Iz izvora 4.3. posebne namjene u iznosu 12.710,33 eura

Iz izvora 5.2. pomoći u iznosu 1,03 eura.

Iz izvora 6.1 donacije u iznosu 1.740,00 eura.

1. **PRIHODI**

Prihodi poslovanja u odnosu na Plan 2024. god. ostvareni su sa indeksom 99,94% .

U sljedećoj je tablici prikazana realizacija ukupnih prihoda Osnovne glazbene škole „Krsto Odak“ Drniš u 2024.g. te usporedba s realizacijom u izvještajnom razdoblju prethodne godine, po pojedinoj vrsti prihoda.

|  |  |  |  |
| --- | --- | --- | --- |
| **VRSTA PRIHODA** | **Izvršenje 1-12/2023** | **Izvršenje 1-12/2024** | **Indeks**  |
| Pomoći  | 416.002,37 | 490.783,61 | 117,98 |
| Prihodi od imovine | 0,00 | 0,00 | 0,00 |
| Prihodi po posebnim propisima | 23.012,85 | 32.779,49 | 142,44 |
| Prihodi od donacija | 550,00 | 2.090,00 | 380,00 |
| Prihodi iz proračuna | 17.212,81 | 13.252,19 | 76,99 |
| **UKUPNO PRIHODI** | **456.778,03** | **538.905,29** | **117,98** |

**3.1. POMOĆI**

Pomoći su planirane u iznosu od 490.786,00 eura, a ostvarene u visini od 490.783,61 eura što čini 100% godišnjeg Plana. U odnosu na isto razdoblje prethodne godine realizirane su sa indeksom 117,98%.

Čine ih tekuće pomoći proračunskim korisnicima iz proračuna koji im nije nadležan tj. iz državnog proračuna, te tekuće pomoći proračunskim korisnicima iz proračuna JLP(R)S koji im nisu nadležne za pomoći u realizaciji Međunarodnog natjecanja iz solfeggia i teorije glazbe.

**3.2. PRIHODI PO POSEBNIM PROPISIMA**

Prihodi po posebnim propisima realizirani su u iznosu od 32.779,49 eura. U odnosu na isto razdoblje prethodne godine veći su za 42,44%, a realizirano je 99,03% godišnjeg Plana. Odnose se na uplate roditelja učenika za sufinanciranje programa rada škole i uplata kotizacija za održano Međunarodno natjecanje iz solfeggia i teorije glazbe.

**3.3. PRIHODI OD DONACIJA**

Prihodi od donacija realizirani su u iznosu od 2.090,00 eura. Realizirano je 100,00% godišnjeg Plana, a odnose se na uplaćene donacije od trgovačkih društava za pomoć u održavanju Međunarodnog natjecanja iz solfeggia i teorije glazbe.

**3.4. PRIHODI IZ PRORAČUNA**

Prihodi iz nadležnog proračuna ostvareni su u iznosu od 13.252,19 eura, odnosno 99,94% Plana, a u odnosu na jednako izvještajno razdoblje prethodne godine realizirani su s indeksom 76,99, a odnose se na prihode iz nadležnog proračuna Šibensko-kninske županije za financiranje materijalnih rashoda u okviru redovne djelatnosti Škole.

1. **RASHODI**

Ukupni rashodi ostvareni su u iznosu od 542.450,35 eura, odnosno 99,58% u odnosu na Plan 2024.g., a u odnosu na isto razdoblje prethodne godine realizirani su sa indeksom 115,40.

U tablici u nastavku prikazano je izvršenje rashoda po vrstama te usporedba s realizacijom u prethodnoj godini:

|  |  |  |  |
| --- | --- | --- | --- |
| **VRSTA RASHODA** | **IZVRŠENJE 1-12/2023** | **IZVRŠENJE 1-12/2024** | **INDEKS** |
| 31-Rashodi za zaposlene | 365.088,02 | 430.949,43 | 118,04 |
| 32-Materijalni rashodi | 103.619,87 | 111.183,86 | 107,30 |
| 34-Financijski rashodi | 56,44 | 42,48 | 75,27 |
| 38-Rashodi za donacije | 257,57 | 274,58 | 106,60 |
| **UKUPNO RASHODI POSLOVANJA** | **469.021,90** | **542.450,35** | **115,66** |
| Rashodi za nabavu nefinancijske imovine | 1.042,50 | 0,00 | 0,00 |
| **SVEUKUPNO RASHODI** | **470.064,40** | **542.450,35** | **115,40** |

**4.1.RASHODI ZA ZAPOSLENE**

Rashodi za zaposlene u 2024.god. planirani su u iznosu od 430.951,00 eura, a obuhvaćaju bruto plaće za redovan i prekovremeni rad, doprinose na plaće i ostale rashode za zaposlene. U 2024.g. realizirano je 430.949,43 eura ili 100% planiranih rashoda, a u odnosu na isto razdoblje prethodne godine veći su za 18,04%.

Na povećanje rashoda za zaposlene utjecao je novi model sustava plaća temeljem Zakona o plaćama u državnoj službi i javnim službama („Narodne novine“ broj 155/23) na temelju kojega su se plaće počele isplaćivati od 1. ožujka 2024. godine. Početak primjene Zakona o plaćama bio je uvjetovan donošenjem nove Uredbe o nazivima radnih mjesta, uvjetima za raspored i koeficijentima za obračun plaćen u javnim službama („Narodne novine“ broj 22/24).

**4.2.MATERIJALNI RASHODI**

Materijalni rashodi planirani su u iznosu od 113.468,00 eura. Realizacija materijalnih rashoda u 2024.g. u iznosu od 111.183,86 eura koji čine 97,99% godišnjeg Plana, a u odnosu na isto razdoblje prethodne godine realizirani su sa indeksom 107,30.

* 1. **FINANCIJSKI RASHODI**

Financijski rashodi ostvareni u iznosu od 42,48 eura, a odnose se na bankarske naknade.

* 1. **OSTALI RASHODI**

Ostali rashodi planirani su u iznosu 275,00 eura, a namijenjeni su za opskrbu školskih ustanova besplatnim zalihama higijenskih potrepština, a realizirani su u iznosu 274,58 eura.

**4.5.RASHODI ZA NABAVU NEFINANCIJSKE IMOVINE**

U 2024.godini nije bilo rashoda za nabavu nefinancijske imovine.

1. **PODACI O STANJU NOVČANIH SREDSTAVA NA RAČUNIMA, NA POČETKU I NA KRAJU PRORAČUNSKE GODINE**

Osnovna glazbena škola „Krsto Odak“ Drniš od 6.4.2021.g posluje putem jedinstvenog računa Županijske riznice, odnosno jedinstvenog bankovnog računa. Time su objedinjena plaćanja, primanja, čuvanja i prijenos svih prihoda i primitaka te rashoda i izdataka.

Stanje na podračunu Škole na dan 1.1.2024.g. – 0,00 eura

Stanje na podračunu Škole na dan 31.12.2024.g. -0,00 eura

1. **RAČUN ZADUŽIVANJA/FINANCIRANJA**

Osnovna glazbena škola „Krsto Odak“ Drniš nije se zaduživala u izvještajnom razdoblju.

1. **POSEBNI DIO**

U Posebnom dijelu Financijskog plana svi planirani i izvršeni rashodi i izdaci raspoređeni po izvorima financiranja i ekonomskoj klasifikaciji , raspoređeni u programe koji se sastoje od aktivnosti i projekata.

Izvršenje po programskoj klasifikaciji, iskazuje se u tablici sljedećeg sadržaja:

|  |  |  |  |
| --- | --- | --- | --- |
| **Program/Aktivnost** | **Rebalans 2024.** | **Izvršenje 2024.** | **Indeks 2/1** |
| Osnovnoškolsko obrazovanje- standard | 12.029,00 | 12.028,98 | 100,00 |
| Osnovnoškolsko obrazovanje – operativni plan | 1.231,00 | 1.231,00 | 100,00 |
| Podizanje kvalitete i standarda kroz aktivnost osnovnih škola | 36.618,00 | 34.336,68 | 93,77 |
| **Tekući projekt** / Međunarodno natjecanje iz solfeggia i teorije glazbe | 6.273,00 | 6.270,00 | 99,95 |
| **Tekući projekt** / Opskrba školskih ustanova besplatnim zalihama menstrualnih higijenskih potrepština | 275,00 | 274,58 | 99,85 |
| Redovna djelatnost ( evidencijski prihodi ) | 488.311,00 | 488.309,11 | 100,00 |

**6.1. Aktivnost Osnovnoškolsko obrazovanje – standard** rashodi su planirani u iznosu od 12.029,00 eura , a ostvareni su 100% od godišnjeg plana.

Bilancirana sredstava za materijalne rashode škola koriste se za financiranje materijalnih rashoda (prema ekonomskoj klasifikaciji) neophodnih za realizaciju nastavnih planova i programa javnih potreba osnovnoškolskog obrazovanja.

**Cilj koji je ostvaren provedbom ove aktivnosti**: djelomično financiranje minimalnog standarda za odvijanje nastavnog procesa na temelju Nastavnog plana i programa za osnovne glazbene škole u Republici Hrvatskoj, Godišnjeg plana i programa rada škole i Školskog kurikuluma.

Sredstva doznačena iz decentraliziranih funkcija nisu dovoljna za pokriće svih tekućih materijalnih troškova koji su neophodni za redovito funkcioniranje rada Škole.

**Pokazatelji uspješnosti :**

* Pokazatelji učinka: Uspješno provedeni predviđeni nastavni programi. Djelomično osigurani materijalni uvjeti za poslovanje škola
* Pokazatelji rezultata: Osigurana sredstava za minimalni standard u osnovnom školstvu: materijalni troškovi škola, električna energija, usluge telefona, pošte, komunalne usluge, računalne usluge.

**Izvor financiranja :**

* Sredstva za financiranje decentraliziranih funkcija

**6.2. Aktivnost Osnovnoškolsko obrazovanje - Operativni plan** , rashodi su planirani u iznosu od 1.231,00 eura , a realizirani su u 100% iznosu godišnjeg plana.

Sredstva namijenjena za rashode za tekuće i investicijsko održavanje odnose se na sredstva namijenjena ustanovama za nabavu materijala, dijelova i usluga, kao i za održavanje i popravak objekata, opreme i postrojenja.

**Cilj koji je ostvaren provedbom ove aktivnosti :**  tekuće održavanje školske zgrade i opreme.

**Pokazatelji uspješnosti :**

* Pokazatelji učinka: Osigurano održavanje školske zgrade
* Pokazatelji rezultata: Održavanje školske zgrade

**Izvor financiranja :**

* Sredstva za financiranje decentraliziranih funkcija

**6.3. Aktivnost Podizanje kvalitete i standarda kroz aktivnost osnovne** škole planirani su u iznosu 36.618,00 eura , a realizirani su u iznosu od 34.336,68 eura ili 93,77% godišnjeg plana.

Odnose se na financiranje materijalnih rashoda, financijskih rashoda i rashoda za nabavu nefinancijske imovine te za troškove proslave 75. obljetnice djelovanja škole.

**Cilj koji je ostvaren provedbom ove aktivnosti :** pokriće dijela materijalnih rashoda nužnih za realizaciju obrazovnog programa, lož ulje, tekuće održavanje postrojenja i opreme te redovno održavanje glazbenih instrumenata, zdravstveni pregledi zaposlenika, računalne i intelektualne usluge.

**Pokazatelji uspješnosti :**

* Pokazatelji učinka: Osigurano pokriće većeg dijela materijalnih rashoda
* Pokazatelji rezultata: Osigurano pokriće materijalnih rashoda

**Izvor financiranja :**

* Posebne namjene
* Pomoći iz proračuna

**6.4. Tekući projekt : Međunarodno natjecanje iz solfeggia i teorije glazbe** planirani su u iznosu 6.273,00 eura , a realizirani su u iznosu od 6.270,00 eura ili 99,95% godišnjeg plana.

Odnose se na financiranje rashoda za usluge ( isplate naknada povjerenstvu za sudjelovanje na natjecanju, usluge izrade plakata i priznanja ), naknada troškova osobama izvan radnog odnosa ( troškovi noćenja za stručni žiri ) te ostali nespomenuti rashodi poslovanja ( odnosi se na usluge reprezentacije ).

**Cilj koji je ostvaren provedbom ove aktivnosti** : poticanje razvoja darovitosti učenika, promocija škole, Grada, na međunarodnoj glazbenoj sceni.

**Pokazatelji uspješnosti :**

Pokazatelji učinka: sudjelovanje učenika osnovnih škola na međunarodnoj razini natjecanja.

Pokazatelji rezultata: ukupan broj učenika koji su sudjelovali na tim natjecanjima i rezultat koji su ostvarili.

**Izvor financiranja :**

* Pomoći od jedinica lokalne samouprave
* Posebne namjene
* Donacije

**6.5. Tekući projekt : Opskrba školskih ustanova besplatnim zalihama menstrualnih potrepština** planirani su u iznosu 275,00 eura , a realizirani su u iznosu 274,58 eura.

**Cilj koji je ostvaren provedbom ove aktivnosti** : Opskrba besplatnim zalihama higijenskih potrepština.

**Pokazatelji uspješnosti :**

* Pokazatelj učinka: Osiguravanje higijenskih potrepština svim učenicama škole
* Pokazatelji rezultata: nabava higijenskih potrepština za učenice

**Izvor financiranja :**

* Pomoći

**6.6. Aktivnost Redovna djelatnost Škole ( evidencijski prihodi** ) planirani su rashodi u iznosu od 488.311,00 eura, a realizirani su u iznosu od 488.309,11 eura ili 100% godišnjeg plana.

Rashodi se odnose na rashode za zaposlene, doprinose na plaće, ostale materijalne rashode, naknade za prijevoz djelatnika na posao i s posla, na rashode za ugovore o djelu za nastavnike glazbe.

**Cilj koji je ostvaren provedbom ove aktivnosti :** financiranje rashoda za zaposlene: plaće zaposlenika, isplate regresa, isplate jubilarnih nagrada i pomoći, dar djeci, božićnica, naknade troškova prijevoza na posao i s posla te intelektualne usluge – isplate drugog dohotka vanjskih suradnika.

**Pokazatelji uspješnosti :**

* Pokazatelji učinka: Praćenje i izvršavanje zakonskih akata i kolektivnog ugovora
* Pokazatelji rezultata: Uspješno izvršeno financiranje svih rashoda za zaposlene i njihovih materijalnih prava.

**Izvor financiranja :**

* Pomoći
1. **POSEBNI IZVJEŠTAJI O IZVRŠENJU FINANCIJSKOG PLANA**

**8.1. IZVJEŠTAJ O KORIŠTENJU SREDSTVA FONDOVA EUROPSKE UNIJE**

Osnovna glazbena škola „Krsto Odak“ Drniš nije koristila sredstva fondova EU u izvještajnom razdoblju.

**8.2. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA ZA RAZDOBLJE OD 01.01. DO 31.12.2024. GODINE**

Osnovna glazbena škola „Krsto Odak“ Drniš nije se zaduživala u izvještajnom razdoblju.

* 1. **IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA ZA RAZDOBLJE OD 01.01. DO 31.12.2024. GODINE**

Osnovna glazbena škola „Krsto Odak“ Drniš nema danih zajmova ni potraživanja po danim zajmovima u izvještajnom razdoblju.

* 1. **IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

Osnovna glazbena škola „Krsto Odak“ Drniš nema obveza po sudskim sporovima u izvještajnom razdoblju.

**Tablica- Stanje nenaplaćenih potraživanja na dan 31.12.2024.**

|  |  |
| --- | --- |
| **Osnovna glazbena škola „Krsto Odak“ Drniš** | **STANJE NA 31.12.2024.** |
| **OPIS** |
| Nenaplaćena potraživanja | 4.390,45 |
| Dospjelih obveza | 0,00 |
| Potencijalnih obveza po osnovi sudskih sporova | 0,00 |